Source: https://www.gazdagretiugyved.hu/gyermektartas/gyermektartasdij/
Timestamp: 2019-05-22 01:04:20
Document Index: 10889277

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Gyermektartásdíj - Gazdagréti Ügyvéd 11. kerület
Dr. Pazicski Fruzsina július 6, 2016 Gyermektartás 0
A gyermektartásdíj meghatározása a bíróság hatáskörébe kerül abban az esetben, ha a szülők nem tudnak érdemleges megállapodásra jutni annak módját és összegét illetően. Ha a két fél jogi szempontból elfogadható egyezségre jut egymással (melyben a kötelezett fél vállalja a tartásdíj fizetésének teljesítését), akkor a bíróság jóváhagyja a szülők közti megállapodást.
Amennyiben a feleknek nem sikerül megállapodni egymás között a tartásdíj összegére vonatkozóan, úgy annak megállapításában a bíróság lesz illetékes. A bíróság az összeg meghatározásakor a jogszabályban foglaltakra hagyatkozik. Ez az összeg korábban a tartásra kötelezett szülő átlagjövedelmének 15-25%-a között került megállapításra, az új Polgári Törvénykönyv azonban már fix összegről rendelkezik. Amennyiben a bíróság a tartásdíj összegének évenkénti indexálása mellett dönt, a fix összegben meghatározott gyermektartásdíj automatikus emelkedésére is biztosított a lehetőség (igazodva a Központi Statisztikai Hivatal éves fogyasztói árindex-mértékéhez).
A bíróság a tartásdíj összegének megállapításánál általában a fizetésre kötelezett fél utolsó 12 havi jövedelmét vizsgálja, a keresetlevél benyújtásától visszamenőleg. A bírósági határozat létrejöttéhez szükséges megvizsgálni a gondviselő szülő jövedelmi helyzetét is, mert az ő anyagi hozzájárulása is részét képezi a gyermek tartásának.
Ptk. 4:218. § [A gyermektartásdíj bírósági meghatározása]
(A hatályban lévő törvény)
Ha válóperes ügyvédre van szüksége, családjogi esetekkel kiemelten foglalkozó irodánktól megkaphatja a válóper indításához szükséges hozzáértő jogi segítséget!
Previous: Previous post: Lakáshasználat a válás után
Next: Next post: Még most érdemes átminősíteni zártkertjeinket